દરવાજા ખોલતા સામે બહાદૂર હતો. બહાદૂરને પાછળથી ઠોસા મારી જગ્યા કરતાં બે વર્દીધારી પોલીસ કોન્સ્ટેબલ દંડા પછાળતાં રૂમમાં ઘુસ્યા. આ જોઈ મારી સામે બેઠેલી શીતલીના ધોળા બગલા જેવા કપાળ પર પરસેવા એ દોડધામ કરી મૂકી. એની રાડ ફાટી ગઈ અને મારું આશ્ચર્ય. વાતુડી ધ્રુજી ઊઠી, આજ એણે કાજળ ન લગાડ્યું હોત તો રોય જ દેત! અમે દસ લોકો હતા, અમારા દસ ગુણ્યા છત્રીસ કરોડ રૂવાળા એક સાથે ઊંચકાયા. હું દરવાજાને પીઠ દેખાડી બેઠો હતો, માટે મેં પાછળ ફરીને જોયું તો એક ગોગ્લસધારી મૂછાળો પહાડી જુવાન મારી માથે આસોપાલવ થયો હતો..